ai4bharat/Pralekha huggingface dataset:
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
କେନ୍ଦ୍ର ମନ୍ତ୍ରୀ ସ୍ମ୍ରିତି ଇରାନୀ ଶିଶୁ ଅଧିକାର ସମ୍ପର୍କିତ ଜାତୀୟ କର୍ମଶାଳର ଉଦ୍ଘାଟନ କରିଛନ୍ତି
ଏକ ଗଣତନ୍ତ୍ରର ନାଗରିକ ଭାବରେ ଆମେ ସମସ୍ତ ପିଲାଙ୍କୁ ନ୍ୟାୟ ପ୍ରଦାନ କରିବା ଆବଶ୍ୟକ : ସ୍ମ୍ରିତି ଇରାନୀ
ମହିଳା ଓ ଶିଶୁ ବିକାଶ କେନ୍ଦ୍ର ମନ୍ତ୍ରୀ ଶ୍ରୀମତୀ ସ୍ମ୍ରିତି ଜୁବିନ୍ ଇରାନୀ କହିଛନ୍ତି ଯେ ଯଦି ଆମେ ନାଗରିକ ଭାବରେ ଓ ଦେଶ ଭାବରେ ଆମର ସମସ୍ତ ପିଲାମାନଙ୍କୁ ନ୍ୟାୟ ପ୍ରଦାନ କରିବା ତେବେ ଏହା ଗଣତନ୍ତ୍ରର ସର୍ବୋତ୍ତମ ଉତ୍କର୍ଷତା ହେବ। ଶିଶୁ ଅଧିକାର ପ୍ରସଙ୍ଗରେ ସୁରକ୍ଷାତ୍ମକ ଦିଗ ଉପରେ ଗୁରୁତ୍ୱ ଦେଇ ଶିଶୁ ଅଧିକାର ଉପରେ ଏକ ଜାତୀୟ କର୍ମଶାଳାକୁ ସମ୍ବୋଧିତ କରି ଆଜି ଆଜାଦୀ କା ଅମୃତ ମହୋତ୍ସବର ଏକ ଅଂଶ ଭାବରେ ଶିଶୁ ଅଧିକାର ସୁରକ୍ଷା ପାଇଁ ଜାତୀୟ କମିଶନ  ଦ୍ୱାରା ଆୟୋଜିତ ହୋଇଛି। ଇରାନୀ କହିଛନ୍ତି ଯେ ଗଣତନ୍ତ୍ରର ପ୍ରକୃତ ପରିଚୟ ହେଉଛି ଏହା କିପରି ନିଜ ପିଲାମାନଙ୍କୁ ସୁରକ୍ଷା ପ୍ରଦାନ କରୁଛି।
ଏହି ଅବସରରେ ମନ୍ତ୍ରୀ କହିଛନ୍ତି ଯେ ଶିଶୁ ଅଧିକାର ପ୍ରତି ସମାଜର ସଚେତନା ବୃଦ୍ଧି କରିବା ଆବଶ୍ୟକ, ଯାହାଫଳରେ ସେମାନେ ଶିଶୁମାନଙ୍କର ସୁରକ୍ଷା ତଥା ଥଇଥାନ ପାଇଁ ଆଗକୁ ଆସିପାରିବେ। ସେ କହିଛନ୍ତି ଯେ ଶିଶୁ ଏବଂ ଯୌନ ଅପରାଧରୁ ଶିଶୁଙ୍କ ସୁରକ୍ଷା, ପୋକସୋ ଆକ୍ଟ ଏବଂ ନାବାଳକ ନ୍ୟାୟ  ଅଧିନିୟମରେ ସଂଶୋଧନ ସମେତ ଶିଶୁ ଅଧିକାରର ସୁରକ୍ଷା ପାଇଁ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ଅନେକ ପଦକ୍ଷେପ ଗ୍ରହଣ କରିଛି। ଅନ୍ୟପକ୍ଷରେ, ସମାଜ ସର୍ବଦା ପରିବର୍ତ୍ତନ ହେଉଛି, ତେଣୁ ଏଥିପାଇଁ ଆମେ ସମୟ ସହିତ ନିଜକୁ ଖାପ ଖୁଆଇ ଆହ୍ବାନଗୁଡ଼ିକର ସମାଧାନ ପାଇଁ ପ୍ରସ୍ତୁତ ରହିବା ଆବଶ୍ୟକ।
ମନ୍ତ୍ରୀ ପୁନଶ୍ଚ କହିଛନ୍ତି ଯେ ଅନେକଙ୍କ ମଧ୍ୟରେ ଏପରି ଏକ ଧାରଣା ରହିଛି ଯେ ଆର୍ଥିକ ଭାବେ ଅନଗ୍ରସର ପରିବାରରେ କେବଳ ଉତ୍ପୀଡ଼ନଜନିତ ସମସ୍ୟା ଦେଖାଯାଏ କିନ୍ତୁ ବାସ୍ତବରେ ସମୃଦ୍ଧ ପରିବାରରେ ମଧ୍ୟ ଏହି ସମସ୍ୟା ଦେଖା ଯାଇଛି। ସେ କର୍ମଶାଳାର ଅଂଶଗ୍ରହଣକାରୀମାନଙ୍କୁ ଅନୁରୋଧ କରିଥିଲେ ଯେ ସେମାନେ ଦାରିଦ୍ର୍ୟରୁ ଉତ୍ପନ୍ନ ଆହ୍ବାନକୁ ସମାଧାନ କରିବା ସହିତ, ସମୃଦ୍ଧ ପରିବାରରେ ଘଟୁଥିବା ଉତ୍ପୀଡ଼ନ ପ୍ରତି ମଧ୍ୟ ଦୃଷ୍ଟି ଦେବା ଉଚିତ, ଯାହା ବେଳେ ବେଳେ କ୍ଷମତାପ୍ରାପ୍ତ ସଂଗଠନ ତଥା ଶିଶୁ ଯତ୍ନ ଅନୁଷ୍ଠାନରେ ଦେଖାଯାଏ ଏବଂ ଆମେ ପ୍ରଶାସକ ଭାବରେ ନୁହେଁ ବରଂ ସାଧାରଣ ନାଗରିକ ଭାବରେ ଏହାର କିପରି ସମାଧାନ ପାଇପାରିବା ତାହା ଜାଣିବା ଆବଶ୍ୟକ।
ସ୍ୱାଧୀନତାର 75 ବର୍ଷର ପାଳନ ଅବସରେ ଅନୁଷ୍ଠିତ କର୍ମଶାଳାରେ ଅଂଶଗ୍ରହଣକାରୀଙ୍କୁ ସମ୍ବୋଧିତ କରି ମନ୍ତ୍ରୀ କହିଛନ୍ତି “ଆପଣଙ୍କର କାନ୍ଧରେ ଆମର ଭବିଷ୍ୟତ ପୀଢ଼ିର ସ୍ୱାଧୀନତା ନିର୍ଭର କରେ, ଯାହାଫଳରେ ସେମାନେ ବିନା ଭୟରେ ଆତ୍ମ ବିଶ୍ବାସର ସହିତ ବଢ଼ିପାରିବେ ଓ ନିଜର ଭବିଷ୍ୟତକୁ ସୁରକ୍ଷିତ କରିପାରିବେ।’’ ଉତ୍ପୀଡ଼ନ କଣ ଓ ଏହା ବିଷୟରେ କିପରି ସୂଚୀତ କରାଯିବ ସେ ବିଷୟରେ ପିଲାମାନଙ୍କୁ ସଚେତନ କରାଇବା ଉପରେ ମନ୍ତ୍ରୀ ଗୁରୁତ୍ବ ପ୍ରଦାନ କରିଥିଲେ।
ସ୍ବାଧୀନ ଭାରତର 75 ବର୍ଷର ଉତ୍ସବ ପାଳନ ଅବସରରେ, ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ବିଭିନ୍ନ କାର୍ଯ୍ୟକ୍ରମ ଆୟୋଜନ କରିଥିଲେ ଯାହା ମନ୍ତ୍ରଣାଳୟର ବ୍ୟାପକ ଦୃଷ୍ଟିକୋଣ ସହିତ ଅର୍ଥାତ୍ 14 ନଭେମ୍ବରରୁ 21 ନଭେମ୍ବର 2021 ପର୍ଯ୍ୟନ୍ତ ମହିଳା ଏବଂ ଶିଶୁମାନଙ୍କର ସାମଗ୍ରିକ ବିକାଶ ପାଇଁ ଆୟୋଜନ କରାଯାଇଥିଲା। ଏଥିରେ ଶିଶୁ ଅଧିକାର ଏବଂ ପୋଷକ ବିଷୟବସ୍ତୁ ଅଧୀନରେ ସାରା ଦେଶରେ ଆୟୋଜିତ ଏହି କାର୍ଯ୍ୟକ୍ରମ ଗୁଡ଼ିକ ଶିଶୁ ଯତ୍ନ ପ୍ରତିଷ୍ଠାନ  ଏବଂ ସ୍ବତନ୍ତ୍ର ପୋଷ୍ୟ ଏଜେନ୍ସିରେ ଆୟୋଜିତ କରାଯାଇଥିଲା। ଏଥିରେ ମଧ୍ୟ ପୋଷ୍ୟ ସନ୍ତାନ ସଚେତନତା କାର୍ଯ୍ୟକ୍ରମ, ଆଇନ ସଚେତନତା, ଶିଶୁ ଏବଂ କିଶୋର ସ୍ୱାସ୍ଥ୍ୟ, ଶିଶୁ ଅଧିକାର ଇତ୍ୟାଦି ସମ୍ପର୍କିତ କାର୍ଯ୍ୟକ୍ରମ ଅନ୍ତର୍ଭୁକ୍ତ। ଏହି କାର୍ଯ୍ୟକ୍ରମର ଉଦ୍ଦେଶ୍ୟ ହେଉଛି ଶିଶୁ ଅଧିକାର ବିଷୟରେ ସଚେତନତା ସୃଷ୍ଟି ପାଇଁ ସପ୍ତାହକୁ ଉପଯୋଗ କରିବା ଏବଂ ଏହି ଦିଗରେ ଜନସାଧାରଣଙ୍କୁ ସଚେତନ କରାଇବା।
BS
(Visitor Counter : 134
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟର ଏକତା ନଗରରେ ମେଜ୍ ଗାର୍ଡେନ୍ ଏବଂ ମିୟାୱାକି ଫରେଷ୍ଟକୁ ଉତ୍ସର୍ଗ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜୁରାଟର ଏକତା ନଗରରେ ମେଜ୍ ଗାର୍ଡେନ୍ ଏବଂ ମିୟାୱାକି ଫରେଷ୍ଟ କୁ ଉତ୍ସର୍ଗ କରିଛନ୍ତି।
ପ୍ରଧାନମନ୍ତ୍ରୀ ବୁଦ୍ଧ ମୂର୍ତ୍ତି ସମେତ ଜଙ୍ଗଲ ମଧ୍ୟ ଦେଇ ଯାଇ ମେଜ୍ ଗାର୍ଡ଼େନକୁ ଯାଇଥିଲେ। । ସେ ନୂତନ ଆଡମିନ ବିଲଡିଂ, ବିଶ୍ରାମ ଗୃହ ଏବଂ ଓୟୋ ହାଉସବୋଟର ଉଦଘାଟନ କରିଥିଲେ | ପ୍ରଧାନମନ୍ତ୍ରୀ ମଧ୍ୟ ମେଜ୍ ଗାର୍ଡ଼େନ ଦେଇ ଯାଇଥିଲେ।
ପୃଷ୍ଠଭୂମି
ଷ୍ଟାଚ୍ୟୁ ଅଫ୍ ୟୁନିଟିରେ ମିଆୱାକି ଜଙ୍ଗଲ ଏବଂ ମେଜ୍ ଗାର୍ଡ଼େନ ହେଉଛି ଆଉ ଏକ ନୂତନ ଆକର୍ଷଣ। 4 ବର୍ଷ ପୂର୍ବେ ଯେତେବେଳେ ଷ୍ଟାଚ୍ୟୁ ଅଫ୍ ୟୁନିଟି ଉଦଘାଟିତ ହୋଇଥିଲା, ସେତେବେଳେ ପ୍ରତ୍ୟେକ ବୟସ ବର୍ଗଙ୍କ ପାଇଁ ଆକର୍ଷଣୀୟ କରିବା ସହିତ ଏହାକୁ ପର୍ଯ୍ୟଟନ ହବ୍ ରେ ପରିଣତ କରିବା ପ୍ରଧାନମନ୍ତ୍ରୀଙ୍କ ଲକ୍ଷ୍ୟ ଥିଲା। ଏହାର ଫଳସ୍ୱରୂପ, ବର୍ତ୍ତମାନ ସୁଦ୍ଧା 8 ମିଲିୟନରୁ ଅଧିକ ପର୍ଯ୍ୟଟକ ଷ୍ଟାଚ୍ୟୁ ଅଫ୍ ୟୁନିଟି ପରିଦର୍ଶନ କରିଛନ୍ତି।
2,100 ମିଟରର ରାସ୍ତା ସହିତ ତିନି ଏକର ଉପରେ ପରିବ୍ୟାପ୍ତ ଏହା ଦେଶର ସବୁଠାରୁ ବଡ ମେଜ୍ ଗାର୍ଡ଼େନ ଯାହାକି ଆଠ ମାସର ସ୍ୱଳ୍ପ ସମୟ ମଧ୍ୟରେ ବିକଶିତ ହୋଇଛି। କେଭଡିଆରେ ଥିବା ମେଜ୍ ଗାର୍ଡେନ୍ ‘ଯନ୍ତ୍ର’ଆକାରରେ ନିର୍ମିତ ହୋଇଛି ଯାହା ସକରାତ୍ମକ ଶକ୍ତି ଉତ୍ପନ୍ନ କରେ | ଏହି ଡିଜାଇନ୍ ବାଛିବାର ମୁଖ୍ୟ ଉଦ୍ଦେଶ୍ୟ ହେଉଛି ପଥଗୁଡିକର ଏକ ଜଟିଳ ନେଟୱାର୍କ ନିର୍ମାଣ ପ୍ରସ୍ତୁତ କରି ଲୋକମାନଙ୍କ ମନରେ ଉତ୍ସାହ ସୃଷ୍ଟି କରିବା। ଏହି ଉଦ୍ୟାନର ଚମତ୍କାର ରାସ୍ତା ଦେଇ ବୁଲିବା ସମୟରେ ପର୍ଯ୍ୟଟକଙ୍କ ମନ, ଶରୀର ଏବଂ ଇନ୍ଦ୍ରିୟଗୁଡିକ ପାଇଁ ଏକ ଆହ୍ବାନ ସୃଷ୍ଟି ହେବ। ଏହା ସେମାନଙ୍କୁ ଏକ ସାହସିକ କାମ କରୁଥିବା ପରି ଅନୁଭବ ପ୍ରଦାନ କରିବା ସହିତ ବିଜୟ ଅନୁଭବ ମଧ୍ୟ ପ୍ରଦାନ କରିବ। ଏହି ମେଜ୍ ଗାର୍ଡେନ୍ ନିକଟରେ 1,80,000 ଚାରା ରୋପଣ କରାଯାଇଛି ଯେଉଁଥିରେ ଅରେଞ୍ଜ ଜେମିନି, ମଧୁ କାମିନି, ଗ୍ଲୋରି ବୋୱାର ଏବଂ ମେହେନ୍ଦି ଇତ୍ୟାଦି ଅନ୍ତର୍ଭୁକ୍ତ। ମେଜ ଗାର୍ଡ଼େନର ସ୍ଥାନଟି ମୂଳତଃ ଆବର୍ଜନା ସ୍ଥାନ ଭାବରେ ବ୍ୟବହୃତ ହେଉଥିଲା ଯାହା ବର୍ତ୍ତମାନ ଏକ ସୁନ୍ଦର ସ୍ଥାନରେ ପରିଣତ ହୋଇଛି। ଏହି ବନ୍ଧ୍ୟା ଜମିର ନବୀକରଣ କେବଳ ପରିବେଶର ସୌନ୍ଦର୍ଯ୍ୟକରଣ କରିନାହିଁ ବରଂ ଏକ ଜୀବନ୍ତ ଇକୋସିଷ୍ଟମ ପ୍ରତିଷ୍ଠା କରିବାରେ ସାହାଯ୍ୟ କରିଛି ଯେଉଁଠାରେ ପକ୍ଷୀ, ପ୍ରଜାପତି ଏବଂ ମହୁମାଛି ମାନଙ୍କର ସଂଖ୍ୟା ବୃଦ୍ଧି ପାଇପାରିବ।
ଏକତା ନାଗର ପରିଦର୍ଶନ କରୁଥିବା ଲୋକଙ୍କ ପାଇଁ ମିୟାୱାକି ଜଙ୍ଗଲ ଅନ୍ୟ ଏକ ପର୍ଯ୍ୟଟନସ୍ଥଳୀ ହେବ। ଏହି ଜଙ୍ଗଲର ନାମ ଜାପାନର ଉଦ୍ଭିଦ ବିଜ୍ଞାନୀ ତଥା ପରିବେଶବିତ୍ ଡା. ଆକିରା ମିୟାୱାକିଙ୍କ ଦ୍ବାରା ବିକଶିତ ହୋଇଛି ଯେଉଁଥିରେ ବିଭିନ୍ନ ପ୍ରଜାତିର ଚାରା କୁ ପରସ୍ପର ନିକଟରେ ଲଗାଯାଏ ଯାହା ଏକ ଘଞ୍ଚ ସହରୀ ଜଙ୍ଗଲରେ ବିକଶିତ ହୋଇଥାଏ। ଏହି ପଦ୍ଧତିକୁ ବ୍ୟବହାର କରି ଉଦ୍ଭିଦଗୁଡିକର ବୃଦ୍ଧି ଦଶଗୁଣ ଦ୍ରୁତ ହୋଇଥାଏ ଏବଂ ଫଳସ୍ୱରୂପ, ବିକଶିତ ଜଙ୍ଗଲ ଟି ତିରିଶ ଗୁଣ ଘଞ୍ଚ ହୋଇଥାଏ। ମିଆୱାକି ପଦ୍ଧତି ମାଧ୍ୟମରେ, ଏକ ଜଙ୍ଗଲକୁ ମାତ୍ର ଦୁଇରୁ ତିନି ବର୍ଷ ମଧ୍ୟରେ ବିକଶିତ କରାଯାଇପାରେ ଯେତେବେଳେ ପାରମ୍ପରିକ ପଦ୍ଧତି ମାଧ୍ୟମରେ ଏହାକୁ କରିବା ପାଇଁ ଅତି କମରେ 20 ରୁ 30 ବର୍ଷ ସମୟ ଲାଗିଥାଏ। ମିୟାୱାକି ଜଙ୍ଗଲରେ ଏହିସବୁ ବିଭାଗଗୁଡ଼ିକ ଅନ୍ତର୍ଭୁକ୍ତ ହେବ ଯଥା ଏକ ସ୍ଥାନୀୟ ଫୁଲ ଗାର୍ଡେନ୍, ଟିମ୍ବର ଗାର୍ଡ଼େନ, ଏକ ଫଳ ଉଦ୍ୟାନ, ଔଷଧୀୟ ଉଦ୍ୟାନ, ମିଶ୍ରିତ ପ୍ରଜାତିର ମିୟାୱାକି ସେକ୍ସନ ଏବଂ ଏକ ଡିଜିଟାଲ୍ ଓରିଏଣ୍ଟେସନ୍ ସେଣ୍ଟର।
ଏହା ଅଗଣିତ ପର୍ଯ୍ୟଟନମାନଙ୍କୁ ଏକ ଅତୁଳନୀୟ ଭ୍ରମଣ ଅନୁଭବ ପ୍ରଦାନ କରିବ ଯାହାକି ପ୍ରଧାନମନ୍ତ୍ରୀଙ୍କ ଭିଜନ ମାଧ୍ୟମରେ ପ୍ରସ୍ତୁତ କରାଯାଇଛି ଓ ଏହାଦ୍ବାରା ଆସୁଥିବା ପର୍ଯ୍ୟଟକମାନେ ଆନନ୍ଦର ଏକ ସମ୍ପୂର୍ଣ୍ଣ ଅନୁଭବ ପାଇପାରିବେ। ଏଠରେ ପ୍ରକୃତିକୁ ଗୁରୁତ୍ବ ପ୍ରଦାନ କରାଯାଇଛି ଯାହାକି ଆମ ସଂସ୍କୃତିର ଏକ ଅବିଚ୍ଛେଦ୍ୟ ଅଙ୍ଗ ଅଟେ। ନିକଟରେ ବିକଶିତ ହୋଇଥିବା ମେଜ୍ ଗାର୍ଡେନ ଡିଜାଇନ୍ ଆମ ସଂସ୍କୃତି ଅନୁରୂପ କରାଯାଇଛି ଏବଂ ଏହା ମନରେ ସକାରାତ୍ମକ ଭାବନା ସୃଷ୍ଟି କରିଥାଏ।
ଷ୍ଟାଚ୍ୟୁ ଅଫ୍ ୟୁନିଟିର ଅନ୍ୟାନ୍ୟ ପ୍ରମୁଖ ପର୍ଯ୍ୟଟନ ସ୍ଥଳୀରେ ଅନ୍ତର୍ଭୁକ୍ତ ରହିଛି ଟେଣ୍ଟ ସିଟି; ଥିମ୍ ଭିତ୍ତିକ ପାର୍କ ଯଥା ଆରୋଗ୍ୟ ଭ୍ୟାନ୍ , ବଟରଫ୍ଲାଏ ଗାର୍ଡ଼େନ, କାକଟସ୍ ଗାର୍ଡେନ୍, ବିଶ୍ୱ ଭ୍ୟାନ, ଦି ଭାଲି ଅଫ୍ ଫ୍ଲାୱାର୍ସ , ୟୁନିଟି ଗ୍ଲୋ ଗାର୍ଡ଼େନ, ଚିଲ୍ଡ୍ରେନ୍ ନ୍ୟୁଟ୍ରିସନ ପାର୍କ, ଜଙ୍ଗଲ ସଫାରି  ଇତ୍ୟାଦି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଆବୁଧାବିର କ୍ରାଉନ ପ୍ରିନ୍ସ ଏଚ୍ ଏଚ୍ ଶେଖ ମହମ୍ମଦ ବିନ୍ ଜାଏଦ ଅଲ ନାହାନଙ୍କ ମଧ୍ୟରେ ଟେଲିଫୋନ୍ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆବୁଧାବିର କ୍ରାଉନ୍ ଏଚ୍ ଏଚ୍ ଶେଖ ମହମ୍ମଦ ବିନ୍ ଜାଏଦ ଅଲ ନାହାନଙ୍କ ମଧ୍ୟରେ ଟେଲିଫୋନ୍ ବାର୍ତ୍ତାଳାପ ହୋଇଛି । ଦୁଇ ନେତା ଭାରତ-ୟୁଏଇର ବ୍ୟାପକ ରଣନୀତିକ ଭାଗିଦାରୀ ଅଧୀନରେ ବିଭିନ୍ନ କ୍ଷେତ୍ରରେ ଦ୍ୱିପାକ୍ଷିକ ସହଯୋଗରେ ଜାରି ଅଗ୍ରଗତିର ସକରାତ୍ମକ ଭାବରେ ମୂଲ୍ୟାଙ୍କନ କରିଛନ୍ତି । କୋଭିଡ -୧୯ ମହାମାରୀ ସମୟରେ ଭାରତୀୟ ସମ୍ପ୍ରଦାୟ ପାଇଁ ୟୁଏଇର ସମର୍ଥନକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ଅକ୍ଟୋବର ୧, ୨୦୨୧ ରୁ ଦୁବାଇରେ ଅନୁଷ୍ଠିତ ହେବାକୁ ଥିବା ଏକ୍ସପୋ -୨୦୨୦ ପାଇଁ ସେ ଶୁଭେଚ୍ଛା ଜଣାଇଛନ୍ତି ।
ଉଭୟ ନେତା ଆଞ୍ଚଳିକ ପ୍ରସଙ୍ଗ ଉପରେ ମଧ୍ୟ ଆଲୋଚନା କରିଥିଲେ । ବିଶ୍ୱରେ ଆତଙ୍କବାଦ ଏବଂ ଉଗ୍ରବାଦ ପାଇଁ କୌଣସି ସ୍ଥାନ ନାହିଁ ବୋଲି ସେମାନେ ସହମତ ହୋଇଥିଲେ ଏବଂ ଏହିପରି ଶକ୍ତି ବିରୁଦ୍ଧରେ ଆନ୍ତର୍ଜାତୀୟ ସମ୍ପ୍ରଦାୟ କିଭଳି ମିଳିତ ଭାବେ ଛିଡା ହେବେ ତାହା ଉପରେ ଗୁରୁତ୍ୱାରୋପ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦୁର୍ଗାଷ୍ଟମୀ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଦୁର୍ଗାଷ୍ଟମୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ମା ଦୁର୍ଗାଙ୍କ ଆଶୀର୍ବାଦ ସବୁବେଳେ ଆମ ଉପରେ ରହୁ ଓ ତାଙ୍କ ଆଶୀର୍ବାଦ ଆମ ସମାଜରେ ସୁଖ ତଥା ସମୃଦ୍ଧିର ଭାବନାକୁ ଆଗେଇ ନେଉ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣମାନଙ୍କୁ ମହାଷ୍ଟମୀ ଅବସରରେ ଶୁଭେଚ୍ଛା ଜଣାଉଛି । ନବରାତ୍ରୀର ଏହି ପବିତ୍ର ଅବସରରେ ମା ମହାଗୌରୀଙ୍କ ପୂଜା କରାଯାଏ । ତାଙ୍କ ଆଶୀର୍ବାଦରେ ସମସ୍ତଙ୍କ ଜୀବନ ପ୍ରତିଭାତ ହେଉ । ମା ମହାଗୌରୀଙ୍କୁ ଏକ ସ୍ତୁତି ନିବେଦନ କରୁଛି ।”
SR
(
କ୍ୟାବିନେଟ
ବିଦେଶୀ ରାଷ୍ଟ୍ର/ସଂଗଠନଗୁଡ଼ିକ ସହିତ ଇନଷ୍ଟିଚ୍ୟୁଟ୍ ଅଫ୍ କଷ୍ଟ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ  ଏବଂ ଇନଷ୍ଟିଚ୍ୟୁଟ୍ ଅଫ୍ କମ୍ପାନୀ ସେକ୍ରେଟାରିଜ୍ ଅଫ ଇଣ୍ଡିଆ  ପକ୍ଷରୁ ସ୍ବାକ୍ଷରିତ ବୁଝାମଣାପତ୍ର କୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବିଦେଶୀ ରାଷ୍ଟ୍ର/ସଂଗଠନଗୁଡ଼ିକ ସହିତ ଇନଷ୍ଟିଚ୍ୟୁଟ୍ ଅଫ କଷ୍ଟ ଆକାଉଣ୍ଟାଣ୍ଟ୍ସ ଅଫ୍ ଇଣ୍ଡିଆ  ଏବଂ ଇନଷ୍ଟିଚ୍ୟୁଟ୍ ଅଫ୍ କମ୍ପାନୀ ସେକ୍ରେଟାରିଜ୍ ଅଫ ଇଣ୍ଡିଆ  ପକ୍ଷରୁ କରାଯାଇଥିବା ବୁଝାମଣାପତ୍ର କୁ ପିଛିଲା ଭାବେ ମଞ୍ଜୁର କରାଯାଇଛି।
ଇନଷ୍ଟିଚ୍ୟୁଟ୍ ଅଫ କଷ୍ଟ ଆକାଉଣ୍ଟାଣ୍ଟ୍ସ ଅଫ ଇଣ୍ଡିଆ  ଏବଂ ଇନଷ୍ଟିଚ୍ୟୁଟ୍ ଅଫ୍ କମ୍ପାନୀ ସେକ୍ରେଟାରୀଜ୍ ଅଫ୍ ଇଣ୍ଡିଆ  ପକ୍ଷରୁ ବିଦେଶୀ ସଂଗଠନ ଯଥା ଅଷ୍ଟ୍ରେଲିଆର ଇନଷ୍ଟିଚ୍ୟୁଟ୍ ଅଫ ପବ୍ଲିକ ଆକାଉଣ୍ଟାଣ୍ଟ୍ସ , ବ୍ରିଟେନର ଚାର୍ଟାର୍ଡ ଇନଷ୍ଟିଚ୍ୟୁଟ ଫର ସିକ୍ୟୁରିଟିଜ୍ ଆଣ୍ଡ ଇନଭେଷ୍ଟମେଣ୍ଟ , ବ୍ରିଟେନର ଚାର୍ଟାର୍ଡ ଇନଷ୍ଟିଚ୍ୟୁଟ୍ ଅଫ୍ ପବ୍ଲିକ ଫାଇନାନ୍ସ ଆଣ୍ଡ ଆକାଉଣ୍ଟାନ୍ସି , ଶ୍ରୀଲଙ୍କାର ଇନଷ୍ଟିଚ୍ୟୁଟ ଅଫ୍ ସାର୍ଟିଫାଏଡ ମ୍ୟାନେଜମେଣ୍ଟ ଆକାଉଣ୍ଟାଣ୍ଟ୍ସ ଏବଂ ବ୍ରିଟେନର ଇନଷ୍ଟିଚ୍ୟୁଟ ଅଫ ଚାର୍ଟାର୍ଡ ସେକ୍ରେଟାରିଜ ଆଣ୍ଡ ଆଡମିନିଷ୍ଟ୍ରେଟର୍ସ  ସହିତ ଏମ୍ଓୟୁ ସ୍ବାକ୍ଷର କରାଯାଇଥିଲା।
ଏସବୁ ବୁଝାମଣାପତ୍ରଗୁଡ଼ିକର ଉଦ୍ଦେଶ୍ୟ ହେଉଛି ଜ୍ଞାନ ଓ ଅଭିଜ୍ଞତା ବିନିମୟ କରିବା ଏବଂ ବାର୍ଷିକ ସମ୍ମିଳନୀ/ପ୍ରଶିକ୍ଷଣ କାର୍ଯ୍ୟକ୍ରମ/କର୍ମଶାଳା, ସେମିନାର ଓ ଯୁଗ୍ମ ଗବେଷଣା ପ୍ରକଳ୍ପ ଆଦି ଆୟୋଜନ କରିବା ଉଦ୍ଦେଶ୍ୟରେ ଯୋଗ୍ୟତାକୁ ଆପୋସ ମାନ୍ୟତା ପ୍ରଦାନ କରିବା ଏବଂ ବ୍ୟାପକ ସମ୍ମିଳିତ କାର୍ଯ୍ୟ କରିବା, ଯାହାକି ସେମାନଙ୍କ କ୍ଷେତ୍ରାଧିକାର ପାଇଁ ପ୍ରାସଙ୍ଗିକ ହୋଇଥିବ।
ପ୍ରଭାବ :
ଏହି ଏମଓୟୁ ଫଳରେ ଲାଭାର୍ଥୀ ରାଷ୍ଟ୍ରଗୁଡ଼ିକ ମଧ୍ୟରେ ନିରପେକ୍ଷତା, ସାର୍ବଜନୀନ ଉତ୍ତରଦାୟିତ୍ବ ଏବଂ ନବୋନ୍ମେଷ ସହ ଜଡ଼ିତ ଲକ୍ଷ୍ୟର ବୃଦ୍ଧିରେ ସହାୟତା ମିଳିପାରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅହମ୍ମଦାବାଦ- ମେହସାନା  ଗେଜ ପରିବର୍ତ୍ତନ ପ୍ରକଳ୍ପ ସମ୍ପୂର୍ଣ୍ଣ ହୋଇଥିବାରୁ ପ୍ରଧାନମନ୍ତ୍ରୀଙ୍କ ସନ୍ତୋଷ ବ୍ୟକ୍ତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅହମ୍ମଦାବାଦ- ମେହସାନା  ଗେଜ ପରିବର୍ତ୍ତନ ପ୍ରକଳ୍ପ ସମ୍ପୂର୍ଣ୍ଣ ହୋଇଥିବାରୁ ସନ୍ତୋଷ ବ୍ୟକ୍ତ କରିଛନ୍ତି ।
ବାଣିଜ୍ୟ ଓ ଯୋଗାଯୋଗ ପାଇଁ ଏହା ବେଶ ଉପଯୋଗୀ ହେବ ବୋଲି ଶ୍ରୀ ମୋଦୀ କହିଛନ୍ତି ।
ଏହି ପ୍ରକଳ୍ପ ରେଳ ପରିଚାଳନାକୁ ସୁବ୍ୟବସ୍ଥିତ କରିବ, ଅହମ୍ମଦାବାଦ ଓ ମେହସାନା ମଧ୍ୟରେ ଯାତ୍ରା ସମୟ ହ୍ରାସ କରିବ ଏବଂ ଅହମ୍ମଦାବାଦ- ଦିଲ୍ଲୀ ମାର୍ଗରେ ମାଲ ପରିବହନ କ୍ଷମତା ବୃଦ୍ଧି କରିବ ।
ରେଳବାଇ ମନ୍ତ୍ରଣାଳୟର ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବାଣିଜ୍ୟ ଓ ଯୋଗାଯୋଗ ପାଇଁ ବେଶ ଉପଯୋଗୀ ହେବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁଣେର ଏକ କାରଖାନାରେ ଅଗ୍ନିକାଣ୍ଡ ଜନିତ ପ୍ରାଣହାନି ଯୋଗୁଁ ଶୋକ ବ୍ୟକ୍ତ କଲେ ପ୍ରଧାନମନ୍ତ୍ରୀ
ଅନୁକମ୍ପା ରାଶି ଘୋଷଣା
ମହାରାଷ୍ଟ୍ରର ପୁଣେସ୍ଥିତ ଏକ କାରଖାନାରେ ଘଟିଥିବା ଅଗ୍ନିକାଣ୍ଡ ଜନିତ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପ୍ରତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି । ଏଥିସହିତ ପ୍ରଧାନମନ୍ତ୍ରୀ ଅନୁକମ୍ପା ରାଶି ମଧ୍ୟ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, “ମହାରାଷ୍ଟ୍ରର ପୁଣେସ୍ଥିତ ଏକ କାରଖାନାରେ ଘଟିଥିବା ଅଗ୍ନିକାଣ୍ଡ ଜନିତ ଦୁର୍ଘଟଣା କଷ୍ଟ ଦାୟକ । ଶୋକ ସନ୍ତପ୍ତ ପରିବାର ପ୍ରତି ମୋର ସମବେଦନା ।
ମହାରାଷ୍ଟ୍ରରେ ପୁଣେର ଏକ ଶିଳ୍ପ ୟୁନିଟରେ ଘଟିଥିବା ଅଗ୍ନିକାଣ୍ଡ ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ପ୍ରଧାନମନ୍ତ୍ରୀ ଘୋଷଣା କରିଛନ୍ତି । ସେହିଭଳି ଗୁରୁତର ଆହତ ପ୍ରତ୍ୟେକ ବ୍ୟକ୍ତିମାନଙ୍କୁ 50 ହଜାର ଟଙ୍କା ପ୍ରଦାନ କରାଯିବା ନେଇ ମଧ୍ୟ ଘୋଷଣା କରିଛନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
“ପ୍ରୋଜେକ୍ଟ ଅର୍ଥ ଗଙ୍ଗା” ର ସମୀକ୍ଷା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି “ପ୍ରୋଜେକ୍ଟ ଅର୍ଥ ଗଙ୍ଗା” କାର୍ଯ୍ୟକାରୀ କରିବା ପାଇଁ କରାଯାଇଥିବା ଯୋଜନାର ସମୀକ୍ଷା କରିଛନ୍ତି ।
ଡିସେମ୍ବର 14, 2019ରେ କାନପୁରଠାରେ ଜାତୀୟ ଗଙ୍ଗା ପରିଷଦର ପ୍ରଥମ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଙ୍ଗା ନଦୀ କୂଳରେ ଅର୍ଥନୈତିକ କାର୍ଯ୍ୟକଳାପକୁ ଶକ୍ତିଶାଳୀ କରିବା ପାଇଁ ‘ଅର୍ଥ ଗଙ୍ଗା’ର ସଂକଳ୍ପ କରିଥିଲେ ।
ଜଳ ମାର୍ଗ ବିକାଶ ପ୍ରକଳ୍ପ  ଗଙ୍ଗା ନଦୀକୁ ଏକ ନିରାପଦ ନାଭିଗେସନ ସ୍ଥଳୀ ଭାବରେ ବିକଶିତ କରିବାକୁ ଲକ୍ଷ୍ୟ ରଖିଛି ଏବଂ ବିଶ୍ଵ ବ୍ୟାଙ୍କର ବୈଷୟିକ ଏବଂ ଆର୍ଥିକ ସହାୟତାରେ ଏହା କାର୍ଯ୍ୟକାରୀ କରାଯାଉଛି । ‘ପ୍ରୋଜେକ୍ଟ ଅର୍ଥ ଗଙ୍ଗା’ ସ୍ଥାନୀୟ ସମ୍ପ୍ରଦାୟକୁ ଯୋଡି ଗଙ୍ଗା ନଦୀ ତଥା ଏହାର ଆଖପାଖରେ ଅର୍ଥନୈତିକ କାର୍ଯ୍ୟକଳାପ ବୃଦ୍ଧି କରିବାର ଯୋଜନା କରିଛି ।
ଗଙ୍ଗା ସହିତ ଉତ୍ତରପ୍ରଦେଶ, ବିହାର, ଝାଡଖଣ୍ଡ ଏବଂ ପଶ୍ଚିମବଙ୍ଗର ନଦୀ କୂଳରେ ଅର୍ଥନୈତିକ କାର୍ଯ୍ୟକଳାପକୁ ଶକ୍ତି ଦେବା ପାଇଁ ମଧ୍ଯ “ପ୍ରୋଜେକ୍ଟ ଅର୍ଥ ଗଙ୍ଗା”ର ଯୋଜନା ରହିଛି । ଗାଙ୍ଗେଟିକ ବେଲ୍ଟର ଚାରିଟି ରାଜ୍ୟରେ ଗଙ୍ଗା ନଦୀ ଉପରେ ପ୍ରାୟ 40 ଭାସମାନ ଘାଟ ଏବଂ 10 ଯୋଡି ରୋ-ରୋ ଟର୍ମିନାଲ ଯୋଜନା କରାଯାଇଛି, ଯାହା ସ୍ଥାନୀୟ ଉତ୍ପାଦର ଗତିବିଧିରେ ଚାଷୀଙ୍କ ପାଇଁ ଲଜିଷ୍ଟିକ ମୂଲ୍ୟ ହ୍ରାସ କରିବ ।
ବାଣିଜ୍ୟ ଏବଂ ବଜାର ପ୍ରବେଶ, ସ୍ଥାନୀୟ ସମ୍ପ୍ରଦାୟର ଅର୍ଥନୈତିକ ଉନ୍ନତି ଏବଂ ଯାତ୍ରୀ ସୁବିଧା କ୍ଷେତ୍ରରେ ଲାଭ ପ୍ରଦାନ କରିବା ବ୍ୟତୀତ, ‘ଅର୍ଥ ଗଙ୍ଗା’ ପ୍ରକଳ୍ପ ମଧ୍ୟ ବୃହତ ଦକ୍ଷତା ବୃଦ୍ଧି ଏବଂ ସରକାରୀ / ବେସରକାରୀ କ୍ଷେତ୍ରର ଦକ୍ଷତା ବିକାଶକୁ ସୁନିଶ୍ଚିତ କରିବ । “ପ୍ରୋଜେକ୍ଟ ଅର୍ଥ ଗଙ୍ଗା” ଆସନ୍ତା 5 ବର୍ଷ ମଧ୍ୟରେ 1000 କୋଟିରୁ ଅଧିକ ଟଙ୍କାର ଲାଭ ପ୍ରଦାନ କରିବ ।
ବୈଠକରେ କେନ୍ଦ୍ର ଜାହାଜ ଚଳାଚଳ ରାଷ୍ଟ୍ରମନ୍ତ୍ରୀ  ଶ୍ରୀ ମନସୁଖ ଏଲ. ମାଣ୍ଡଭିୟ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ପ୍ରତିରକ୍ଷା ଉତ୍ପାଦନ ପ୍ରଥମ ଥର ୧ ଲକ୍ଷ କୋଟି ଟଙ୍କା ପାର୍ କରିବାକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପ୍ରତିରକ୍ଷା ଉତ୍ପାଦନ ପ୍ରଥମ କରି ୧ ଲକ୍ଷ କୋଟି ଟଙ୍କା ପାର୍ କରିବାକୁ ପ୍ରଶଂସା କରିଛନ୍ତି ।
ପ୍ରତିରକ୍ଷା ମନ୍ତ୍ରୀଙ୍କ ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ଏହା ଏପରି ଏକ କୀର୍ତ୍ତି ଯାହା ପ୍ରତ୍ୟେକ ଭାରତୀୟଙ୍କ ମୁହଁରେ ହସ ଆଣିଦେବ ।
ଏ କ୍ଷେତ୍ରରେ ଅତୁଳନୀୟ ଉତ୍ସାହ ପ୍ରଦର୍ଶନ କରିଥିବାରୁ ଭାରତବାସୀଙ୍କୁ ଶୁଭେଚ୍ଛା । ଆମେ ଏହି କ୍ଷେତ୍ରରେ ଆହୁରି ଅଧିକ ଆଗେଇବା ରାସ୍ତାରେ ଅଛୁ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳା ବକ୍ସରଙ୍କ 75 କିଲୋଗ୍ରାମ ଭାର ବର୍ଗ ଇଭେଣ୍ଟରେ ରୌପ୍ୟ ପଦକ ଜିତିଥିବା ହେତୁ ଲଭଲିନା ବୋରଗୋହେନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସିଆନ ଗେମରେ ମହିଳା ବକ୍ସରଙ୍କର 75 କିଲୋଗ୍ରାମ ଭାର ଇଭେଣ୍ଟରେ ରୌପ୍ୟ ପଦକ ଜିତିଥିବା ହେତୁ ଲଭଲିନା ବୋରଗୋହେନଙ୍କୁ ଅଭିନନ୍ଦନ ଜଣାଇଛନ୍ତି।
ପ୍ରଧାନମନ୍ତ୍ରୀ ଟ୍ବିଟରରେ ପୋଷ୍ଟ କରିଛନ୍ତି :
‘‘ମହିଳା ବକ୍ସରଙ୍କର 75 କିଲୋଗ୍ରାମ ଭାର ଇଭେଣ୍ଟରେ ରୌପ୍ୟ ପଦକ ଜିତିଥିବା ହେତୁ ଲଭଲିନା ବୋରଗୋହେନଙ୍କୁ ଅଭିନନ୍ଦନ। ନିଜର କୌଶଳ ଏବଂ ଟେକ୍ନିକର ଅସାଧାରଣ ପ୍ରଦର୍ଶନ ଦ୍ବାରା ସେ ଆମର ଦେଶକୁ ଉତ୍ସବ ପାଳନ କରିବାର ଏକ ବଡ଼ ସୁଯୋଗ ପ୍ରଦାନ କରିଛନ୍ତି। ସେ ଆହୁରି ସଫଳତା ଲାଭ କରନ୍ତୁ ଓ ଭାରତକୁ ଗୌରବାନ୍ବିତ କରନ୍ତୁ।’’
BS
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
କେନ୍ଦ୍ର ସରକାରଙ୍କ ହସ୍ତକ୍ଷେପ ଦ୍ବାରା ପିଆଜ ଓ ଟମାଟ ମୂଲ୍ୟ ହ୍ରାସ କରିବାରେ ସହାୟତା ମିଳିଲା
ଟମାଟର ଖୁଚୁରା ମୂଲ୍ୟରେ ଗତ ମାସ ତୁଳନାରେ 29 ପ୍ରତିଶତ ହ୍ରାସ ହୋଇଛି
ପିଆଜର ଖୁଚୁରା ମୂଲ୍ୟ ଗତ ବର୍ଷ ତୁଳନାରେ 9 % କମ୍
ବିନା ଫସଲ ଋତୁରେ ମୂଲ୍ୟକୁ ନିୟନ୍ତ୍ରଣ ମଧ୍ୟରେ ରଖିବା ପାଇଁ ରେକର୍ଡ଼ 2.5 ଲକ୍ଷ ଟନ୍ ପିଆଜର ବଫର ଷ୍ଟକ୍
ଟମାଟର ଖୁଚୁରା ମୂଲ୍ୟରେ ଗତ ମାସ ତୁଳନାରେ 29% ର ହ୍ରାସ ଦେଖା ଯାଇଛି, କାରଣ ମୌସୁମୀ ଆରମ୍ଭ ହେବା ସହିତ ବଜାରରେ ଟମାଟର ଉପଲବ୍ଧତାରେ ଉନ୍ନତି ଆସିଛି। ପିଆଜର ଖୁଚୁରା ମୂଲ୍ୟ ଗତ ବର୍ଷ ତୁଳନାରେ 9 % କମ୍ ହୋଇ ବହୁତ ପରିମାଣରେ ନିୟନ୍ତ୍ରିତ ହୋଇ ପାରିଛି।
ସରକାର ଚଳିତ ବର୍ଷରେ 2.50 ଲକ୍ଷ ଟନ୍ ପିଆଜର ଭଣ୍ଡାରଣ କରିଛନ୍ତି ଯାହା ଏପର୍ଯ୍ୟନ୍ତ କ୍ରୟ କରାଯାଇଥିବା ସର୍ବାଧିକ ପିଆଜର ବଫର ଷ୍ଟକ୍ ଅଟେ। କୃଷି ଓ କୃଷକ କଲ୍ୟାଣ ବିଭାଗ ଦ୍ବାରା ଦିଆଯାଇଥିବା ରିପୋର୍ଟ ଅନୁସାରେ 317.03 ଲକ୍ଷ ଟନ୍ ପିଆଜର ରେକର୍ଡ଼ ଉତ୍ପାଦନ ସହିତ ଏହାର ବଫର କ୍ରୟ ଚଳିତ ବର୍ଷର ପିଆଜ ମୂଲ୍ୟକୁ ନିୟନ୍ତ୍ରିତ କରିବାରେ ସହାୟତା କରିବ।
ବଫର ଦ୍ବାରା ପିଆଜର ଷ୍ଟକ୍ କମ୍ ଯୋଗାଣ ହେଉଥିବା ମାସରେ  ସମୟରେ କମ ମୂଲ୍ୟରେ ମଧ୍ୟମ ମୂଲ୍ୟ ବୃଦ୍ଧି ସମୟରେ ଏକ କ୍ରମିକ ଏବଂ ଯୋଜନାବଦ୍ଧ ଉପାୟରେ ଜାରି କରାଯିବ। ଷ୍ଟକକୁ ନିର୍ଦ୍ଧାରିତ ଖୋଲା ବଜାରରେ ବିକ୍ରି କରାଯିବ ଏବଂ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ଏବଂ ସରକାରୀ ଏଜେନ୍ସିଙ୍କ ଖୁଚୁରା ଦୋକାନ ମାଧ୍ୟମରେ ପ୍ରେରଣ କରାଯିବ। ଖୁଚୁରା ବଜାରରେ ଷ୍ଟକକୁ ସେହି ରାଜ୍ୟ/ ସହର ପାଇଁ ପଠାଯିବ, ଯେଉଁଠାରେ ମୂଲ୍ୟ ପୂର୍ବ ମାସ ତୁଳନାରେ ବୃଦ୍ଧି ହୋଇଛି ଏବଂ ପ୍ରମୁଖ ମଣ୍ଡିରେ ମଧ୍ୟ ସମଗ୍ର ଉପଲବ୍ଧତା ବଢ଼ାଇବା ପାଇଁ ଏହାକୁ ବ୍ୟବହାର କରାଯିବ।
BS
(Visitor Counter : 108
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଛତିଶଗଡ ରାଜ୍ୟର ସୁକମା, ଦାନ୍ତେୱାଡା ଓ ବିଜାପୁର ଜିଲ୍ଲାରେ ଆଭ୍ୟନ୍ତରୀଣ ଅଞ୍ଚଳରୁ ସିଆରପିଏଫରେ କନେଷ୍ଟବଳ ନିଯୁକ୍ତି ପାଇଁ ଆଦିବାସୀ ଯୁବକଙ୍କୁ ସୁବିଧା ଦେବା ପାଇଁ ଶିକ୍ଷାଗତ ଯୋଗ୍ୟତା କୋହଳ କରିବାକୁ କ୍ୟାବିନେଟରେ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରୀମଣ୍ଡଳ ବୈଠକରେ ଦକ୍ଷିଣ ଛତିଶଗଡର ତିନିଟିଜିଲ୍ଲା ଯଥା ବିଜାପୁର, ଦାନ୍ତେୱାଡା ଓ ସୁକମାରେ ୪୦୦ ସିଆରପିଏଫ କନଷ୍ଟେବଳ ନିଯୁକ୍ତି ନିମନ୍ତେ ଶିକ୍ଷାଗତ ଯୋଗ୍ୟତା ଦଶମରୁ ଅଷ୍ଟମ ଶ୍ରେଣୀ କରିବା ଏକ ପ୍ରସ୍ତାବ ଅନୁମୋଦିତ ହୋଇଛି । କେନ୍ଦ୍ର ଗୃହ ବ୍ୟାପାର ମନ୍ତ୍ରଣାଳୟ ପକ୍ଷରୁ ଏ ସଂକ୍ରାନ୍ତ ପ୍ରସ୍ତାବ ଦିଆଯାଇଥିଲା ।
ଏହି ସବୁ ଜିଲ୍ଲାରେ ଆଭ୍ୟନ୍ତରୀଣ ଅଞ୍ଚଳରେ ସ୍ଥାନୀୟ ଖବର କାଗଜ ଜରିଆରେ ବ୍ୟାପକ ପ୍ରଚାର କରି ନିଯୁକ୍ତି ରାଲୀ ପାଇଁ ସଚେତନତା ସୃଷ୍ଟି କରିବା ସହ ନୂତନ ଭାବେ ନିଯୁକ୍ତି କନଷ୍ଟେବଳମାନଙ୍କୁ ସେମାନଙ୍କର ପ୍ରଶିକ୍ଷଣ କାଳରେ ଆନୁଷ୍ଠାନିକ ଶିକ୍ଷା ପ୍ରଦାନ ପାଇଁ ମଧ୍ୟ କୁହାଯାଇଛି ।
ଛତିଶଗଡ ରାଜ୍ୟର ବିଜାପୁର, ଦାନ୍ତେୱାଡା ଓ ସୁକମା ଜିଲ୍ଲାର ଆଭ୍ୟନ୍ତରୀଣ ଅଞ୍ଚଳର ୪୦୦ ଆଦିବାସୀ ଯୁବକ ଏଥିପାଇଁ ନିଯୁକ୍ତି ସୁଯୋଗ ପାଇବେ । ନିଯୁକ୍ତି ଲାଗି ଶାରୀରିକ ଦକ୍ଷତାରେ ମଧ୍ୟ କୋହଳତା ନେଇ ଗୃହବ୍ୟପାର ମନ୍ତ୍ରଣାଳୟ ପକ୍ଷରୁ ଅବଗତ କରାଯିବ ।
କେନ୍ଦ୍ରୀୟ ସଶସ୍ତ୍ର ପୁଲିସ ବଳର ଏକ ଅଙ୍ଗ ଭାବ ସିଆରପିଏଫ ମୌଳିକତଃ ଆଇନ ଶୃଙ୍ଖଳା ରକ୍ଷା, ଆତଙ୍କବାଦ ନିରୋଧୀ କାର୍ଯ୍ୟାନୁଷ୍ଠାନ, ଆଭ୍ୟନ୍ତରୀଣ ସୁରକ୍ଷା ଇତ୍ୟାଦି କାର୍ଯ୍ୟ କରିଥାଏ । ଏକ ନିତ୍ୟାନ୍ତ ଜରୁରୀ ଆବଶ୍ୟକତା ସ୍ୱରୂପ ସିଆରପିଏଫ ୪୦୦ ସ୍ଥାନୀୟ ଆଦିବାସୀ ଯୁବକଙ୍କୁ କନଷ୍ଟେବଳ  ଭାବେ ଛତିଶଗଡରେ ଅପେକ୍ଷାକୃତ ଅନଗ୍ରସର ଜିଲ୍ଲାରୁ ନିଯୁ୍କ୍ତି ଦେବାକୁ ପ୍ରସ୍ତାବ ଦେଇଛି । ଚାକିରିରେ ନ୍ୟୂନତମ ଶିକ୍ଷାଗତ ଯୋଗ୍ୟତା ଯାହାକି ଦଶମ ଶ୍ରେଣୀ ରଖାଯାଇଛି ସେଥିରେ ଉତ୍ତୀର୍ଣ୍ଣ ହେବା ପରେ ଯାଇ ସେମାନେ ଚାକିରିରେ ସ୍ଥାୟୀ ହେବେ । ସେଥିପାଇଁ ଏହି ନବନିଯୁକ୍ତିୟମାନଙ୍କ ଆନୁଷ୍ଠାନିକ ଶିକ୍ଷା ପ୍ରଦାନ କରାଯିବ । ସିଆରପିଏଫ ପକ୍ଷରୁ ପାଠ୍ୟପୁସ୍ତକ ଓ ତାଲିମ ଯୋଗାଇ ଦିଆଯିବ । ନବନିଯୁକ୍ତମାନଙ୍କ ଶିକ୍ଷାଗତ ଯୋଗ୍ୟତା ହାସଲ ନିମନ୍ତେ ଆବଶ୍ୟକ ହେଲେ ସେମାନଙ୍କ ପ୍ରଶିକ୍ଷଣ ଅବଧିକୁ ମଧ୍ୟ ବଢାଯାଇପାରିବ । ସେମାନଙ୍କୁ ଦଶମ ଶ୍ରେଣୀ ପରୀକ୍ଷାରେ ବସିବା ପାଇଁ କେନ୍ଦ୍ର ଓ ରାଜ୍ୟ ସରକାରଙ୍କ ଦ୍ୱାରା ପଞ୍ଜୀକୃତ ଜାତୀୟ ମୁକ୍ତ ବିଦ୍ୟାଳୟ ପ୍ରତିଷ୍ଠାନର ପଞ୍ଜୀକୃତ କରାଯିବ ।
୨୦୧୬-୧୭ରେ ସିଆରପିଏଫର ଚାରିଟି ଜିଲ୍ଲା ଯଥା ବିଜାପୁର, ଦାନ୍ତେୱାଡା,ନାରାୟଣପୁର ଓ ସୁକମାରୁ ତଫସିଲଭୁକ୍ତ ଉପଜାତି ପ୍ରାର୍ଥୀଙ୍କୁ ନିଯୁକ୍ତି ନେଇ ବସ୍ତରୀୟ ବାଟାଲିୟନ ଗଠନ କରିଥିଲା । ମାତ୍ର ସ୍ଥାନୀୟ ଯୁବକଙ୍କ ଶିକ୍ଷାଗତ ଯୋଗ୍ୟତା ଦଶମ ପାସ ଅଭାବରୁ ଏହା ସଫଳ ହୋଇପାରି ନ ଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ଆରଏସ୍: ଏକ୍ସ ପୁରୁଷ ପ୍ରତିଯୋଗିତାରେ ବ୍ରୋଞ୍ଜ ପଦକ ଜିତିଥିବା ଇବାଦ୍ ଅଲିଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେଲିଂରେ ଇବାଦ୍ ଅଲିଙ୍କ ଚମତ୍କାର ପ୍ରଦର୍ଶନର ପ୍ରଶଂସା କରିଛନ୍ତି ଏବଂ ହାଙ୍ଗଝୌରେ ଏସୀୟ କ୍ରୀଡ଼ା ୨୦୨୨ରେ ଆରଏସ:ଏକ୍ସ ପୁରୁଷ ପ୍ରତିଯୋଗିତାରେ ବ୍ରେଞ୍ଜ ପଦକ ଜିତିବା ପାଇଁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ସେଲିଂରେ ଇବାଦ ଅଲିଙ୍କ ଚମତ୍କାର ପ୍ରଦର୍ଶନ । ସେ ଏସୀୟ କ୍ରୀଡ଼ାରେ ଆରଏସ:ଏକ୍ସ ପୁରୁଷ ପ୍ରତିଯୋଗିତାରେ ବ୍ରୋଞ୍ଜ ପଦକ ଜିତି ଆମକୁ ଗୌରବାନ୍ୱିତ କରିଛନ୍ତି ।
ତାଙ୍କ ଉପଲବ୍ଧି ଦର୍ଶାଉଛି ଯେ ଆମ ଯୁବ ପ୍ରତିଭାମାନଙ୍କ ପାଇଁ କିଛି ବି ଅସମ୍ଭବ ନୁହେଁ । ତାଙ୍କୁ ମୋର ଶୁଭକାମନା ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସବିଶେଷ ସୂଚନା
• ଜାତୀୟ କରୋନା ସଂକ୍ରମଣ ହାର ଶତକଡା 6.73; ଅନେକ ରାଜ୍ୟରେ ଜାତୀୟ ହାର ଠାରୁ କମ ସଂକ୍ରମଣ
• କେନ୍ଦ୍ର ସରକାରଙ୍କ ଉଦ୍ୟମ ଯୋଗୁଁ ପରୀକ୍ଷଣ ସଂଖ୍ୟା ବୃଦ୍ଧି ଓ ସଂକ୍ରମଣ ହାର ହ୍ରାସ
ଦେଶରେ କୋଭିଡ-19 ମହାମାରୀକୁ ରୋକିବା ପାଇଁ କେନ୍ଦ୍ର ଓ ରାଜ୍ୟ ସରକାରଗୁଡିକ ନିରନ୍ତର ଉଦ୍ୟମ ଜାରି ରଖିଛନ୍ତି ।
ସେଥିପାଇଁ କେନ୍ଦ୍ର ସରକାର ଅଧିକ ପରୀକ୍ଷଣ, ଦ୍ରୁତ ଚିହ୍ନଟିକରଣ ଏବଂ ସମୟୋଚିତ ଉପଚାର ଉପରେ ଗୁରୁତ୍ଵ ଦେଉଛନ୍ତି । ଏଥିଯୋଗୁଁ ରାଜ୍ୟ ସରକାରଗୁଡ଼ିକ ମଧ୍ୟ ସେମାନଙ୍କ ପରୀକ୍ଷଣ ସାମର୍ଥ୍ୟକୁ ବୃଦ୍ଧି କରିଛନ୍ତି । ଏହି ସମନ୍ଵିତ ପଦକ୍ଷେପ ଯୋଗୁଁ ଆଜି ଦେଶରେ ସଂକ୍ରମଣ ହାର ଶତକତା 6.73 ରହିଛି । ଏ ପର୍ଯ୍ୟନ୍ତ ଯେଉଁ ରାଜ୍ୟଗୁଡିକ ଜାତୀୟ ହାର ଠାରୁ ନିମ୍ନରେ ଅଛନ୍ତି ତାହା ନିମ୍ନରେ ଦିଆଯାଇଛି ।
|
|
କ୍ରମିକ ସଂଖ୍ୟା
|
|
ରାଜ୍ୟ
|
|
ସଂକ୍ରମଣ ହାର 
|
|
ପ୍ରତି ମିଲିୟନରେ ପରୀକ୍ଷଣ
|
|
1
|
|
ଭାରତ
|
|
6.73
|
|
6,859
|
|
2
|
|
ପୁଡୁଚେରୀ
|
|
5.55
|
|
12,592
|
|
3
|
|
ଚଣ୍ଡିଗଡ
|
|
4.36
|
|
9,090
|
|
4
|
|
ଆସାମ
|
|
2.84
|
|
9,987
|
|
5
|
|
ତ୍ରିପୁରା
|
|
2.72
|
|
10,941
|
|
6
|
|
କର୍ଣ୍ଣାଟକ
|
|
2.64
|
|
9,803
|
|
7
|
|
ରାଜସ୍ଥାନ
|
|
2.51
|
|
10,445
|
|
8
|
|
ଗୋଆ
|
|
2.5
|
|
44,129
|
|
9
|
|
ପଞ୍ଜାବ
|
|
1.92
|
|
10,257
କେନ୍ଦ୍ର ସରକାରଙ୍କ ସମୁଚିତ ପଦକ୍ଷେପ ଯୋଗୁଁ ଦିଲ୍ଲୀରେ ପରୀକ୍ଷା ହାରରେ ଯଥେଷ୍ଟ ଉନ୍ନତି ଘଟିଛି । ଅଧିକରୁ ଅଧିକ ଆରଟିପିସିଆର ପରୀକ୍ଷା ହେବା ସହ ନୂତନ ରାପିଡ଼ ଆଣ୍ଟିଜେନ ପଏଣ୍ଟ ଅଫ କେର ଯୋଗୁଁ ମାତ୍ର ଅଧଘଣ୍ଟା ମଧ୍ୟରେ ଫଳାଫଳ ଜଣା ପଡୁଛି । ଭାରତ ସରକାରଙ୍କ ଏହି ତ୍ଵରିତ ପଦକ୍ଷେପ ଯୋଗୁଁ ନମୁନା ପରୀକ୍ଷଣ ଆଶାତୀତ ବୃଦ୍ଧି ପାଇଛି । ଜୁନ 1 ରୁ 5 ତାରିଖ ମଧ୍ୟରେ ଦିନକୁ 5,481ଟି ନମୁନା ପରୀକ୍ଷା ହେଉଥିବା ବେଳେ ଏହି ସଂଖ୍ୟା ଜୁଲାଇ 1 ରୁ 5 ତାରିଖ ମଧ୍ୟରେ ହାରାହାରି 18,766ରେ ପହଞ୍ଚିଛି । ଦିଲ୍ଲୀରେ ନମୁନା ପରୀକ୍ଷଣ ବୃଦ୍ଧି ଯୋଗୁଁ ସଂକ୍ରମଣ ହାର ଗତ ତିନି ସପ୍ତାହ ମଧ୍ୟରେ ଶତକଡା 30 ରୁ 10କୁ ହ୍ରାସ ପାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ପରିଚାଳନା ସମ୍ପର୍କରେ ସାରା ଦେଶର ରାଜ୍ୟ ଓ ଜିଲ୍ଲା ଅଧିକାରୀଙ୍କ ସହ ଆଲୋଚନା କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 18 ମେ ପୂର୍ବାହ୍ନ 11ଟା ସମୟରେ ବିଭିନ୍ନ ଜିଲ୍ଲା ଓ ରାଜ୍ୟସ୍ତରର କ୍ଷେତ୍ରୀୟ ଅଧିକାରୀଙ୍କ ସହିତ ମହାମାରୀ ସମୟରେ ସେମାନଙ୍କର ଅଭିଜ୍ଞତା ସମ୍ପର୍କରେ ଆଲୋଚନା କରିବେ।
ଏଗୁଡ଼ିକ ମଧ୍ୟରୁ କେତେକ ଜିଲ୍ଲାରେ ମାମଲା ସଂଖ୍ୟା ବେଶ ବୃଦ୍ଧି ପାଇଛି ଏବଂ ସଂକ୍ରମଣର ପ୍ରସାର ଦେଖିବାକୁ ମିଳିଛି।
ବିଭିନ୍ନ ରାଜ୍ୟ ଓ ଜିଲ୍ଲାରେ କୋଭିଡ-19 ବିରୋଧୀ ଲଢ଼େଇରେ କ୍ଷେତ୍ରୀୟ ସ୍ତରର ଅଧିକାରୀମାନେ ଆଗକୁ ବଢ଼ି ନେତୃତ୍ବ ନେଉଛନ୍ତି। ଏମାନଙ୍କ ମଧ୍ୟରୁ ଅନେକ ଭଲ ପ୍ରୟାସ କରିଛନ୍ତି ଏବଂ ଅଭିନବ ସମାଧାନ ଲାଗୁ କରିଛନ୍ତି। ଏସବୁ ପ୍ରୟାସର ପ୍ରଶଂସା ଫଳରେ ପ୍ରଭାବୀ କାର୍ଯ୍ୟ ଯୋଜନାର ବିକାଶ, ଆବଶ୍ୟକ ନୀତିଗତ ହସ୍ତକ୍ଷେପ ପାଇଁ ନିର୍ଦ୍ଧାରିତ ରଣନୀତି କାର୍ଯ୍ୟକାରୀ କରିବା ଓ ସମର୍ଥନ ଦେବାରେ ସହାୟତା ମିଳିପାରିବ। ଅନେକଗୁଡ଼ିଏ ଗୁରୁତ୍ବପୂର୍ଣ୍ଣ ପଦକ୍ଷେପ ଗ୍ରହଣ କରାଯାଇଛି-ଯେଉଁଥିରେ ସଂକ୍ରମଣ ଉପରେ ନିୟନ୍ତ୍ରଣ ଲାଗି କଠୋର ଅବରୋଧ ଉପାୟ ସୁନିଶ୍ଚିତ କରିବା ଠାରୁ ଆରମ୍ଭ କରି ଦ୍ବିତୀୟ ଲହରୀକୁ ମୁକାବିଲା ଲାଗି ସ୍ବାସ୍ଥ୍ୟ ସୁବିଧା ନିମନ୍ତେ ପ୍ରସ୍ତୁତି, ସ୍ବାସ୍ଥ୍ୟସେବା କାର୍ଯ୍ୟବଳର ଅଗ୍ରୀମ ଉପଲବ୍ଧତା ଏବଂ ଲଜିଷ୍ଟିକ୍ସ ପାଇଁ ଏକ ବାଧାମୁକ୍ତ ଯୋଗାଣ ଶୃଙ୍ଖଳ, ପରିସ୍ଥିତି ପରିଚାଳନା ଲାଗି ଏସବୁ ଜିଲ୍ଲାରେ କରାଯାଉଥିବା ବ୍ୟାପକ ପ୍ରୟାସ ସାମିଲ ରହିଛି ଯାହାକୁ ସାରା ଦେଶରେ ଦୋହରାଇବା ସମ୍ଭବପର ହୋଇପାରିବ।
ଅଧିକାରୀମାନେ ବିଶେଷ କରି ଅର୍ଦ୍ଧସହରୀ ଓ ଗ୍ରାମୀଣ ଇଲାକାରେ କୋଭିଡ-19 ବିରୋଧରେ ଜାରି ରହିଥିବା ଲଢ଼େଇ ନିମନ୍ତେ ମାନ୍ୟବର ପ୍ରଧାନମନ୍ତ୍ରୀଙ୍କ ସହିତ ହେବାକୁ ଥିବା ଏହି ଆଲୋଚନା ମାଧ୍ୟମରେ ମିଳୁଥିବା ପରାମର୍ଶ ଓ ସୁପାରିସ ବ୍ୟତୀତ କେତେକ ସର୍ବଶ୍ରେଷ୍ଠ ପ୍ରକ୍ରିୟା ସମ୍ପର୍କରେ ବିବରଣୀ ପ୍ରଦାନ କରିବେ।
ଆସନ୍ତାକାଲିର ବୈଠକରେ କର୍ଣ୍ଣାଟକ, ବିହାର, ଆସାମ, ଚଣ୍ଡିଗଡ଼, ତାମିଲନାଡ଼ୁ, ଉତ୍ତରାଖଣ୍ଡ, ମଧ୍ୟପ୍ରଦେଶ, ଗୋଆ, ହିମାଚଳ ପ୍ରଦେଶ, ଦିଲ୍ଲୀର ଅଧିକାରୀମାନେ ଅଂଶଗ୍ରହଣ କରିବେ।
ରସାୟନ ଓ ସାର ମନ୍ତ୍ରଣାଳୟ
ମ୍ୟୁକୋରମାଏକୋସିସ୍ ସଂକ୍ରମଣ ବଢୁଥିବାରୁ ରାଜ୍ୟମାନଙ୍କୁ ଅତିରିକ୍ତ ଆମ୍ଫୋଟେରିସିନ୍-ବି ଔଷଧ ପଠାଯାଇଛି: ସଦାନନ୍ଦ ଗୌଡା
କେନ୍ଦ୍ର ରସାୟନ ଓ ସାରମନ୍ତ୍ରୀ ଶ୍ରୀ ଡି.ଭି. ସଦାନନ୍ଦ ଗୌଡା ଶନିବାର ଦେଶରେ କ୍ରମବର୍ଦ୍ଧିଷ୍ଣୁ ମ୍ୟୁକୋରମାଏକୋସିସ୍ ରୋଗର ସବିଶେଷ ସମୀକ୍ଷା କରିଛନ୍ତି । ସମୀକ୍ଷା ପରେ ସେ କହିଛନ୍ତି ଯେ ଏହି ରୋଗର ଚିକିତ୍ସା ପାଇଁ ଉଦ୍ଦିଷ୍ଟ ଆମ୍ଫୋଟେରିସିନ- ବି ଅତିରିକ୍ତ ୨୩୬୮୦ ଭାଏଲ ସବୁ ରାଜ୍ୟ ଏବଂ କେନ୍ଦ୍ରଶାସିତ ଅଂଚଳକୁ ଯୋଗାଇ ଦିଆଯାଇଛି । ସେ କହିଛନ୍ତି ରୋଗୀଙ୍କ ସଂଖ୍ୟାକୁ ଦୃଷ୍ଟିରେ ରଖି ବିଭିନ୍ନ ରାଜ୍ୟକୁ ଏହି ଅତିରିକ୍ତ ଔଷଧ ପ୍ରଦାନ କରାଯାଇଛି । ଏଯାବତ୍ ଦେଶର ବିଭିନ୍ନ ରାଜ୍ୟରେ ପ୍ରାୟ ୮୮୪୮ଜଣ ମ୍ୟୁକୋରମାଏକୋସିସ୍ ରୋଗରେ ଆକ୍ରାନ୍ତ ହେଇଛନ୍ତି ।
ଓଡିଶାରେ ଏହି ରୋଗରେ ଆକ୍ରାନ୍ତଙ୍କ ସଂଖ୍ୟା ଶନିବାର ସୁଦ୍ଧା ୧୫ଥିଲା । ଓଡିଶା ଏହି ଅତିରିକ୍ତ ସହାୟତାରେ ୫୦ଭାଏଲ ଆମ୍ଫୋଟେରିସିନ-ବି ପାଇଛି ।
ମ୍ୟୁକୋରମାଏକୋସିସ୍ ଏକ କବକ ବା ଫଙ୍ଗସ୍ ସଂକ୍ରମଣ ଜନିତ ରୋଗ । ଏହା କୋଭିଡ୍ ରୋଗୀଙ୍କ ମଧ୍ୟରେ ଦେଖାଯାଉଛି । ଗୁଜରାଟରେ ସର୍ବାଧିକ ୨୨୮୧, ମହାରାଷ୍ଟ୍ରରେ ୨୦୦୦, ଆନ୍ଧ୍ରପ୍ରଦେଶର ୯୧୦, ମଧ୍ୟପ୍ରଦେଶର ୭୨୦ ଓ ରାଜସ୍ଥାନରେ ୭୦୦ ଲୋକ ଏହି ବ୍ୟାଧିରେ ଆକ୍ରାନ୍ତ ହୋଇଛନ୍ତି । ଅନ୍ୟାନ୍ୟ ରାଜ୍ୟରେ ସଂକ୍ରମିତ ଲୋକଙ୍କ ସଂଖ୍ୟା ଅପେକ୍ଷା ଅପେକ୍ଷାକୃତ କମ୍ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ପ୍ରଦେଶର କୁଲୁ ଠାରେ ବସ୍ ଦୁର୍ଘଟଣା ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପିଏମ୍ଏନ୍ଆରଏଫ୍ ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିମାଚଳ ପ୍ରଦେଶର କୁଲୁ ଜିଲ୍ଲାରେ ଏକ ମର୍ମନ୍ତୁଦ ବସ୍ ଦୁର୍ଘଟଣାରେ ଶୋକ ପ୍ରକାଶ କରିଛନ୍ତି । ପ୍ରଧାନ ମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି ରୁ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କ ଲାଗି ୨ଲକ୍ଷ ଟଙ୍କା ଏବଂ ଦୁର୍ଘଟଣାରେ ଆହତଙ୍କ ଲାଗି ୫୦,୦୦୦ ଟଙ୍କାର ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛି;
“ହିମାଚଳ ପ୍ରଦେଶର କୁଲୁରେ ବସ୍ ଦୁର୍ଘଟଣା ଅତ୍ୟନ୍ତ ହୃଦୟ ବିଦାରକ ଅଟେ । ଏହି ଦୁଃଖଦ ସମୟରେ ମୋର ଚିନ୍ତାଧାରା ଶୋକସନ୍ତପ୍ତ ପରିବାରମାନଙ୍କ ସହିତ ଅଛି । ମୁଁ ଆଶା କରୁଛି ଆହତମାନେ ଶୀଘ୍ର ସୁସ୍ଥ ହୋଇଯିବେ । ସ୍ଥାନୀୟ ପ୍ରଶାସନ ପ୍ରଭାବିତ ଲୋକଙ୍କୁ ସମସ୍ତ ସମ୍ଭାବ୍ୟ ସହାୟତା ଯୋଗାଉଛି: ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ।”
“ହିମାଚଳ ପ୍ରଦେଶରେ ଘଟିଥିବା ମର୍ମନ୍ତୁଦ ବସ୍ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କ ଲାଗି ପ୍ରଧାନ ମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି ରୁ ୨ଲକ୍ଷ ଟଙ୍କା କରି ପ୍ରଦାନ ଲାଗି ପ୍ରଧାନମନ୍ତ୍ରୀ ମଞ୍ଜୁର କରିଛନ୍ତି । ଆହତ ମାନଙ୍କୁ ୫୦,୦୦୦ ଟଙ୍କା କରି ପ୍ରଦାନ କରାଯିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ ଆନ୍ଦୋଳନର ଶୁଭାରମ୍ଭ କରି କରୋନା ବିରୋଧୀ ଲଢେଇରେ ସମସ୍ତଙ୍କୁ ଏକାଠି ହେବାକୁ ନିବେଦନ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁବାର ଏକ ଜନ ଆନ୍ଦୋଳନର ଶୁଭାରମ୍ଭ କରିବା ସହ କରୋନା ବିରୋଧୀ ଲଢେଇରେ ସମସ୍ତଙ୍କୁ ଏକାଠି ହେବାକୁ ନିବେଦନ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟ ମାଧ୍ୟମରେ କରୋନା ବିରୋଧୀ ଲଢେଇରେ ସମସ୍ତେ ଏକଜୁଟ ହେବାକୁ ନିବେଦନ କରିଛନ୍ତି । ‘ମାସ୍କ ପିନ୍ଧିବା, ବାରମ୍ବାର ହାତ ଧୋଇବା, ସାମାଜିକ ଦୂରତ୍ୱ ରଖିବା ଓ ଦୁଇ ଗଜ ଦୂରତା ଅବଲମ୍ବନର ଅଭ୍ୟାସ କରିବା’ ମୁଖ୍ୟ ସନ୍ଦେଶକୁ ଦୋହରାଇ ପ୍ରଧାନମନ୍ତ୍ରୀ କହିଥିଲେ, ଆମେ ସମସ୍ତେ ମିଶି ସଫଳ ହେବା ଓ କୋଭିଡ-19 ବିରୋଧୀ ଲଢେଇରେ ଜିତିବା ।
ଲୋକଙ୍କ ଭାଗିଦାରୀକୁ ପ୍ରୋତ୍ସାହିତ କରିବା ଉଦ୍ଦେଶ୍ୟରେ ଏହି ଅଭିଯାନ ଆରମ୍ଭ କରାଯାଇଛି । ଏହି ଅଭିଯାନ ଅନୁଯାୟୀ ସଭିଏଁ କୋଭିଡ-19 ଉପଯୁକ୍ତ ଆଚରଣ ଅବଲମ୍ବନ କରିବା ପାଇଁ ଶପଥ ନେବେ । କେନ୍ଦ୍ର ସରକାରଙ୍କ ମନ୍ତ୍ରଣାଳୟ /ବିଭାଗ, ରାଜ୍ୟ ସରକାର/ କେନ୍ଦ୍ର ଶାସିତ ଅଂଚଳ ନିମ୍ନଲିଖିତ ବିଷୟ ସମ୍ବଳିତ ସମ୍ମିଳିତ କାର୍ଯ୍ୟ ଯୋଜନା ଲାଗୁ କରିବେ:
• ଅଧିକ ପଜିଟିଭ ମାମଲା ଥିବା ଜିଲ୍ଲାଗୁଡିକରେ ଅଧିକ ପ୍ରଚାର ଅଭିଯାନ କରାଯିବ
• ପ୍ରତ୍ୟେକ ନାଗରିକଙ୍କ ପାଖରେ ପହଁଚିବାକୁ ସରଳ ଓ ସହଜରେ ବୁଝି ହେଉଥିବା ବାର୍ତ୍ତା ପ୍ରସାର
• ସମସ୍ତ ମିଡିଆ ମଂଚର ଉପଯୋଗ କରି ସାରା ଦେଶରେ ଏହି ଅଭିଯାନର ପ୍ରସାର
• ସର୍ବସାଧାରଣ ସ୍ଥାନରେ ପୋଷ୍ଟର ଓ ବ୍ୟାନର ଲଗାଯିବ, ଆଗଧାଡିର କାର୍ଯ୍ୟକର୍ତ୍ତାଙ୍କୁ ସାମିଲ କରାଯିବ ଓ ସରକାରୀ ଯୋଜନାର ହିତାଧିକାରୀ ଏହି ପ୍ରଚାରର ଅନ୍ୟତମ ଲକ୍ଷ୍ୟ ହେବେ
• ସରକାରୀ ପରିସରରେ ହୋର୍ଡିଂ/ୱାଲ ପେଣ୍ଟିଂ ଓ ଇଲେକ୍ଟ୍ରୋନିକ ଡିସପ୍ଲେ ବୋର୍ଡ ଲଗାଇବା
• ଘରେ ଘରେ ବାର୍ତ୍ତା ପହଁଚାଇବା ପାଇଁ ସ୍ଥାନୀୟ ଓ ଜାତୀୟ ସ୍ତରରେ ପ୍ରଭାବଶାଳୀ ବ୍ୟକ୍ତିଙ୍କୁ ସାମିଲ କରିବା
• ନିୟମିତ ଭାବେ ସଚେତନତା ସୃଷ୍ଟି କରିବା ପାଇଁ ମୋବାଇଲ ଭ୍ୟାନ ବ୍ୟବହାର କରିବା
• ସଚେତନତା ସୃଷ୍ଟି ପାଇଁ ଅଡିଓ ବାର୍ତ୍ତା, ପାମ୍ଫଲେଟ ଓ ପୁସ୍ତିକା ବ୍ୟବହାର
• କୋଭିଡ ବାର୍ତ୍ତା ପ୍ରସାରଣ ପାଇଁ ସ୍ଥାନୀୟ କେବଲ ଅପରେଟରମାନଙ୍କ ସହାୟତା ନେବା
• ଏହି ଅଭିଯାନର ପ୍ରଚାର ଓ ପ୍ରସାର ପାଇଁ ସମସ୍ତ ମଂଚରେ ସମନ୍ୱିତ ମିଡିଆ ଅଭିଯାନ ଚଳାଇବା
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦ବର୍ଷରୁ କମ୍ ବିଶ୍ୱ ଚାମ୍ପିଅନସିପରେ ୧୬ ଟି ପଦକ ଜିତିଥିବାରୁ ଭାରତୀୟ କୁସ୍ତି ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୟୁ୨୦ ବିଶ୍ୱ ଚାମ୍ପିଅନସିପରେ ୧୬ ଟି ପଦକ  ପଦକ ଜିତିଥିବାରୁ ଭାରତୀୟ କୁସ୍ତି ଦଳକୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆମର କୁସ୍ତିଯୋଦ୍ଧାମାନେ ଆମକୁ ପୁଣି ଗର୍ବିତ କରନ୍ତି! ୟୁ୨୦ ବିଶ୍ୱ ଚାମ୍ପିଅନସିପରେ ୧୬ ଟି ପଦକ  ଜିତିଥିବାରୁ ଆମ ଦଳକୁ ଅଭିନନ୍ଦନ । ଏହା ଭାରତର ସର୍ବଶ୍ରେଷ୍ଠ ପ୍ରଦର୍ଶନ । ଭବିଷ୍ୟତରେ ଭାରତୀୟ କୁସ୍ତି ସୁରକ୍ଷିତ ହାତରେ ଥିବା ମଧ୍ୟ ଦର୍ଶାଉଛି!”
HS
(